2018. gada 10. oktobrī Rīkojums Nr. 497

Rīgā (prot. Nr. 46 14. §)

**Par valsts nekustamo īpašumu maiņu**

1. Saskaņā ar Publiskas personas mantas atsavināšanas likuma 5. panta pirmo daļu un 38. panta pirmo daļu atļaut Iekšlietu ministrijai mainīt zemes vienību "Buntes" (zemes vienības kadastra apzīmējums 8084 006 0333) 0,1882 ha platībā, kas atdalīta no zemesgrāmatā uz valsts vārda Iekšlietu ministrijas personā ierakstītā valsts nekustamā īpašuma "Bundulīši" (nekustamā īpašuma kadastra Nr. 8084 006 0093) Muceniekos, Ropažu novadā, pret Ropažu novada pašvaldības īpašumā esošo zemes vienības (zemes vienības kadastra apzīmējums 8084 006 0247) daļu 0,0964 ha platībā, kas atdalīta no nekustamā īpašuma "Garbunduļi" (nekustamā īpašuma kadastra Nr. 8084 006 0247) Muceniekos, Ropažu novadā, un zemes vienības (zemes vienības kadastra apzīmējums 8084 006 0289) daļu 0,0931 ha platībā, kas atdalīta no nekustamā īpašuma "Mucenieki" (nekustamā īpašuma kadastra Nr. 8084 006 0009) Muceniekos, Ropažu novadā.

2. Iekšlietu ministrijai pēc maiņas dokumentu noformēšanas pārņemt savā valdījumā šā rīkojuma 1. punktā minētās zemes vienības un normatīvajos aktos noteiktajā kārtībā ierakstīt zemesgrāmatā uz valsts vārda Iekšlietu ministrijas personā.

Ministru prezidents Māris Kučinskis

Iekšlietu ministrs Rihards Kozlovskis